
                                 REFERAT DE APROBARE
Subsemnatul, Dincă Florin Ionuț, primar al Orașului Boldești - Scăeni, supun spre analiză și aprobare Consiliului Local "Proiectul de Hotărâre privind atestarea apartenenței la domeniul public al oraşului Boldeşti-Scăeni a unor imobile şi darea acestora în administrarea unităților de învățământ”.
În baza OUG nr. 57/05.07.2019 privind codul administrativ, cu modificările și completările ulterioare, prezint următoarele:
În cursul anului 2024 s-a definitivat investiția Teren de sport multifuncţional Liceul Tehnologic Teodor Diamant Boldeşti - Scăeni, judeţul Prahova în valoare de 2.097.672,80 lei.
Această investiție a fost recepționată conform procesului verbal de recepție la terminarea lucrărilor numărul 17.994/24.10.2024 şi a fost înscrisă în cartea funciară nr. 25405.
La finalul anului 2024 s-a definitivat investiția Construire şi dotare 8 Săli de clasă și spațiu servit masa Școala Gimnazială Mihai Viteazul, județul Prahova  în valoare de 8.010.093,65 lei. 
Această investiție a fost recepționată conform procesului-verbal de recepție la terminarea lucrărilor numărul 22379/30.12.2024 şi a fost înscrisă în cartea funciară nr. 23363.
În conformitate cu prevederile legale imobilele rezultate trebuie să facă parte din domeniul public al localității şi să fie date în administrarea unităţilor de învăţământ.
Față de cele mai sus expuse, propun atestarea apartenenței la domeniul public al oraşului Boldeşti-Scăeni a imobilelor având datele de identificare prevăzute în anexă şi darea acestora în administrarea unităților de învățământ.
În speranța aprobării, vă mulțumesc anticipat!

PRIMAR,

DINCĂ FLORIN IONUȚ
                            Consiliului  Local al Oraşului  Boldeşti - Scăeni
